alexandrainst/scandi-wiki huggingface dataset:
Stavanger kirkelige fellesråd

Stavanger kirkelige fellesråd er et organ for de 21 soknene i Den norske kirke i Stavanger kommune.  Stavanger kirkelig fellesråd har etter kirkeloven  (og kirkeordning for Den norske kirke - fra 01.01.2021) ansvar for kirkebyggene, gravplassene, personell (arbeidsgiver for alle, bortsett fra sokneprestene) økonomiske og administrative oppgaver på vegne av soknene. Fellesrådet består av et medlem av hvert menighetsråd, en geistlig representant (utpekt av biskop)  og en representant for Stavanger kommune. Det er etter kommunesammenslåingen 01.01.2020 mellom Rennesøy, Finnøy og Stavanger totalt 23 medlemmer av Stavanger kirkelige fellesråd. Rådet har møter normalt 5 ganger i året.  Valgt leder av fellesrådet for 2020 (det skal etter kirkeloven velges hvert år) er Bjørg Tysdal Moe (representant for Hinna menighet).

Kirkeverge i Stavanger 
Stavanger kirkelige fellesråd har en daglig leder (kirkeverge). Fra 01.01.2020 er Rune Skagestad kirkeverge i Stavanger. 

Svein Inge Thorstvedt var kirkeverge i Stavanger fra september 1999 til 31.12.2019. Han etterfulgte Helge Håvarstein. Håvarstein ble ansatt i begynnelsen av 1981 og han etterfulgte Ole Tingdal. Ole Tingdal ble ansatt som kirkeverge i Stavanger i mai 1957 og var kirkeverge til januar 1981.

Eksterne lenker 
 Stavanger kirkelige fellesråd

Stavanger bispedømme
Stavanger
LG Chem

LG Chem er den største kjemikaliefabrikanten i Syd-Korea. Selskapet har hovedkontor i Seoul og er et datterselskap til LG Corporation. I Syd-Korea drives i alt åtte fabrikker; dessuten finnes avdelinger på steder som Nord- og Syd-Amerika, Kina, Russland, Tyskland, Polen, Sveits, India, Indonesia, Japan, Singapore, Taiwan, Thailand, Tyrkia og Vietnam. 2. november 2007 ble virksomheten fusjonert med LG Petrochemical Co.

Virksomhet 
LG Chem er produsent, leverandør og eksportør av petrokjemiske varer, plast, gulvbelegg og bildeler. Virksomheten består av tre hoveddivisjoner: Kjemikaler og polymerer, Industrielle materialer og Informasjons- og elektronikkmaterialer.

Informasjons- og elektronikkmaterialer 
Litium-ion-batterier, skjermer og optisk film, trykte kretsløpsmaterialer og toner.

Compact Power, 
Compact Power, Inc. (CPI) er et heleiet datterselskap av LG Chem basert i Troy i Michigan, som samler lithium-ion polymerbatterisystem til elektriske- og hybridkjøretøyer ved hjelp av celler fremstilt av LG Chem i Syd-Korea. Selskapet leverer blant annet batterier til Chevrolet Volt.

Kjemikaler og polymerer 
Råmaterialer og væsker inkluderer, men er ikke avgrenset til, polyvinylchlorid, plasticizers, spesielle additiver, alkoholer, polyolefins, acrylic acids, gummi, styrenics, performancepolymerer, engineering plastics, elastomers, conductive resins og andre kjemikaler.

Industrielle materialer 
Gulvbelegg til boliger, gulvbelegg til næringsbygg, veggbelegg, overflate og dekorative materialer, reklamebannerplater, membraner, og bilkomponenter.

LG Solar Energy 
LG Solar Energy er et datterselskap etablert i 2007 for at LG Chem skal levere polysilicium til LG Electronics for bruk til fremstilling av solceller.

Kilder

Eksterne lenker 

 LG Chem (English Homepage)
 LG Hausys,#Ltd

Kjemiske industriselskaper
Chem
Vetle Skjærvik

Vetle Skjærvik (født 15. september 2000) er en norsk fotballspiller som spiller for Hamarkameratene.

Referanser

Eksterne lenker 

Norske fotballspillere
Fotballspillere for Lillehammer FK
Fotballspillere for HamKam
Personer fra Lillehammer kommune
Psychobitch

Psychobitch er en norsk drama-/ungdomsfilm fra 2019 med manus og regi av Martin Lund.

Handling 
Marius er en av guttene i klassen som andre ser opp til. Han gjør det han kan for å få gode karakterer og passe inn i miljøet, og det lykkes han godt med. Frida, på sin side, er skolens outsider. Hun er utagerende, provoserende og alle kaller henne «syk i hodet».

At Marius og Frida er fullstendige motsetninger blir veldig tydelig når de to må gjøre gruppearbeid sammen. De krangler og slåss, og forstår ikke hverandre i det hele tatt. Men samtidig skjer det noe annet. Når de to utfordrer hverandre opplever begge det spennende, og gradvis oppdager de sider ved livet og hverandre som sender dem inn i en turbulent personlig omveltning som er alt annet enn kjedelig.

Priser og nominasjoner 
Filmen vant Amandaprisen 2019 i klassene «Beste barnefilm» og «Beste filmmanus», og var også nominert til «Folkets Amanda». Under Kanonprisen 2019 vant filmens produsent  klassen for «Beste produsent», mens Lund var nominert i klassene «Beste regi» og «Beste manus», og  var nominert i klassen «Beste produksjonsdesign».

Om filmen 
Filmen ble hovedsakelig spilt inn i Gjøvik og omegn, blant annet i Fastland badeanlegg, Nordbyen, Gjøvik rådhus, Gjøvik stadion og Gjøvik ungdomsskole. To scener ble spilt inn på Totenbadet og Fyrverkeriet ungdomsklubb på Raufoss. Gjøvik Skiklubb er også med i filmen. Musikken i Psychobitch er med blant annet Sucker Punch av Sigrid.

Skuespillere 
 
 Jonas Tidemann
 Henrik Rafaelsen
 Jannike Kruse

Referanser

Eksterne lenker 
 

Norske dramafilmer
Norske ungdomsfilmer
Filmer fra 2019
Norske filmer fra 2010-årene
Amandaprisen 2019
Amanda for beste barne- og ungdomsfilm‎
Amanda for beste filmmanus
Filmer med vinnere av Kanonprisen‎
Silly Symphonies

Silly Symphonies er navnet på en serie tegnede kortfilmer laget av Walt Disney Productions fra 1929 til 1939. Serien utgjorde 75 filmer med ulike fortellinger og figurer.

Disney hadde hatt stor suksess med tegnefilmen Steamboat Willie i 1928. Men formatet med faste rollefigurer ga ikke rom nok for eksperimentering med nye teknikker. Dermed kom ideen om Silly Symphonies fram. Silly Symphonies skulle ikke være avgrenset til et tema eller faste figurer. Derimot var filmene basert på at handlingen fulgte musikalske tema. Flere av de forteller eventyr, men ellers viser de svært ulike miljø og figurer, som levende trær og blomster, skjeletter og demoner, gåsemordiktfigurer og ulike dyr.

Tegnefilmer

1929 
 The Skeleton Dance - Skjelettdansen
 El Terrible Toreador
 Springtime
 Hell's Bells
 The Merry Dwarfs

1930 
 Summer
 Autumn
 Cannibal Capers
 Frolicking Fish
 Arctic Antics
 Midnight in a Toyshop
 Night
 Monkey Melodies
 Winter
 Playful Pan:

1931 
 Birds of a Feather
 Mother Goose Melodies
 The China Plate
 The Busy Beavers
 The Cat's Out
 Egyptian Melodies
 The Clock Store
 The Spider and the Fly
 The Fox Hunt
 The Ugly Duckling - Den stygge andungen

1932 
 The Bird Store
 The Bears and the Bees
 Just Dogs
 Flowers and Trees - Blomster og trær
 King Neptune
 Bugs in Love
 Babes in the Wood
 Santa's Workshop

1933 
 Birds in the Spring
 Father Noah's Ark
 The Three Little Pigs
 Old King Cole
 Lullaby Land
 The Pied Piper
 The Night Before Christmas

1934 
 The China Shop
 The Grasshopper and the Ants
 Funny Little Bunnies - Morsomme kaninunger
 The Big Bad Wolf
 The Wise Little Hen
 The Flying Mouse
 Peculiar Penguins 
 The Goddess of Spring

1935 
 The Tortoise and the Hare
 The Golden Touch
 The Robber Kitten
 Water Babies
 The Cookie Carnival
 Who Killed Cock Robin?
 Music Land - Musikkland
 Three Orphan Kittens
 Cock o' the Walk
 Broken Toys

1936 
 Elmer Elephant
 Three Little Wolves
 Toby Tortoise Returns
 Three Blind Mousketeers
 The Country Cousin
 Mother Pluto Mamma Pluto
 More Kittens

1937 
 Woodland Café
 Little Hiawatha
 The Old Mill - Den gamle mølla

1938 
 The Moth and the Flame
 Wynken, Blynken, and Nod
 Farmyard Symphony
 Merbabies
 Mother Goose Goes Hollywood

1939 
 The Practical Pig
 The Ugly Duckling - Den stygge andungen

Kilder 

 The Walt Disney Family museum
 DVDarkivet.no
 Walt Disney Treasures:Silly Symphonies (DVD)

Disney-filmer
William Moan Mikalsen

William Moan Mikalsen (født 27. november 2000) er en norsk fotballspiller som fra 2. juni 2022 er klubbløs.

Han ble hentet til Ham-Kam i forkant av 2020-sesongen, fra moderklubben Bodø/Glimt.

Han er sønn av tidligere Bodø/Glimt spiller Thor Mikalsen.

Referanser

Eksterne lenker 
 

Personer fra Bodø kommune
Fotballspillere for FK Bodø/Glimt
Fotballspillere for HamKam
Fotballspillere for Strømmen IF
Fotballspillere for Øygarden FK
Cyclommatus simalurensis

Cyclommatus simalurensis er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannen ca. 30 millimeter lang), brunrød hjortbille med antydning til metallisk glans. Store hanner har kraftige, noe krumme mandibler, disse er tett sagtakkede i spissen, mellom to tenner, og med en innoverrettet tann nær spissen. Antennene er ganske lange og tynne, omtrent så lange som hodets bredde. I pannen er det et bredt, firkantet fremspring i midten, pannen er bredt U-formet uthulet. Hodet har skarpe sidekjøler i den fremre delen, men disse når ikke bakkanten. Pronotum er nesten dobbelt så bredt som langt. Dekkvingene er blanke uten synlig punktering. Beina er slanke.  Hunnen er mye mindre enn hannen, uten forstørrede kjever, mørkbrun, i motsetning til hannen er kroppen tydelig, tett punktert.

Levevis 
Larvene utvikler seg i råtne trestammer.

Utbredelse 
Arten er utbredt på øya Simeulue ved det nordvestlige Sumatra.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cyclommatini
 Slekten Cyclommatus Parry, 1863 – 55 arter
 Underslekten Cyclommatus (i snever forstand) 
 Cyclommatus simalurensis Ritsema, 1913

Kilder 
 Oversikt over artene

Eksterne lenker 
 Nettside om arten
 Bildegalleri over artene foto:Benjamin Harink
 
 

Hjortebiller
Biller formelt beskrevet i 1913
Sumatras insekter
Anawana Haloba

Anawana Haloba (født 1978) er en zambisk-norsk billedkunstner.

Haloba laget i 2015 verket "A Prose, A Song, A Poem Look Yonder" på Husøy i Træna kommune, som del av prosjektet Skulpturlandskap Nordland.

Referanser 

Skulpturlandskap Nordland
Norske billedhuggere
Hjeltefjorden Arena

Hjeltefjorden Arena er en flerbrukshall på Rong i Øygarden kommune. Hallen ble offisielt åpnet 24. august 2018. Hallen er bygget av Øygarden kommune. Hallen har en areal på 2 800 km2, med en kapasitet på ca. 700 tilskuere. Hjeltefjorden Arena er hjemmearena for IL Skjergard fra sesongen 2018-19.

Referanser

Eksterne lenker 
 Hjeltefjorden Arenas hjemmeside

Idrettshaller i Norge
Idrettsanlegg i Vestland
Byggverk i Øygarden
Etableringer i 2018
2018 i Norge
Sport i Øygarden
Ekspedisjon Knerten

Ekspedisjon Knerten er en norsk barnefilm fra 2017 basert på Anne-Cath. Vestlys bøker om Lillebror og Knerten. Filmen er den fjerde av Knerten-filmene og ble regissert av Andreas J. Riiser. Den hadde premiere på norske kinoer 17. november 2017. Filmen er den første etter at Åsleik Engmark som hadde stemmen til Knerten i de tre første filmene og regi i den første gikk bort. I denne filmen er det Aksel Hennie som gir stemmen til trefiguren Knerten.

Under Amandaprisen 2018 ble filmen nominert i klassen beste barnefilm og til Folkets Amanda.

Øvrige filmer i Knerten-serien er Knerten (2009), Knerten gifter seg (2010), Knerten i knipe (2011) og Knerten og sjøormen (2020).

Rolleliste 
 Aksel Hennie - Knerten (stemme)
 Filip Mathias Eide - Lillebror
 Anders Borchgrevink - Far
 Renate Reinsve - Mor
 Sjur Vatne Brean - Philip

Referanser

Eksterne lenker 
 

Norske barnefilmer
Filmer fra 2017
Norske filmer fra 2010-årene
Gregg Clark

Gregg Clark (født 11. januar 1971) er en sørafrikansk landhockeyspiller.

Han representerte Sør-Afrika under Sommer-OL 2004 i Athen, hvor laget hans ble nummer 10.

Referanser

Eksterne lenker 
 

Sørafrikanske landhockeyspillere
Deltakere for Sør-Afrika under Sommer-OL 1996
Landhockeyspillere under Sommer-OL 1996
Deltakere for Sør-Afrika under Sommer-OL 2004
Landhockeyspillere under Sommer-OL 2004
Rose Christiane Ossouka Raponda

Rose Christiane Ossouka Raponda (født 1964 i Libreville) er en gabonsk politiker som ble utnevnt til Gabons statsminister 16. juli 2020 og tiltrådte 22. juli samme år. Raponda har vært ordfører i Libreville og var forsvarsminister fra februar 2019 til juli 2020. Hun er landets første kvinnelige statsminister. Raponda representerer regjeringspartiet Parti démocratique gabonais.

Biografi 
Raponda tilhører folkegruppen mpongwe. Hun er utdannet innen offentlig økonomi ved Institut gabonais de l’économie et des finances.

Raponda har vært visedirektør i Banque de l'Habitat du Gabon. I 2012 ble hun budsjettminister. Deretter ble hun i 2014 ordfører i hovedstaden Libreville. Hun representerer regjeringspartiet Parti démocratique gabonais (PDG). I januar 2019 ble hun forsvarsminister, kun uker etter et mislykket forsøk på militærkupp. Hun etterfulgte Etienne Massard Kabinda Makaga, medlem av presidentens familie, i vervet som forsvarsminister.

Den 16. juli 2020 utnevnte president Ali Bongo Ondimba Raponda til statsminister. Hun etterfulgte Julien Nkoghe Bekale. Hun ble Gabons første kvinnelige statsminister. Ved utnevnelsen ble de økonomiske utfordringene som følge av fall i oljeprisen og koronaviruspandemien nevnt som de største utfordringene for Rapondas nye regjering. Raponda dannet en regjering der en tredel av ministrene var kvinner. Aldri tidligere hadde en gabonsk regjering hatt så høy kvinneandel.

Referanser 

Personer fra Libreville
Gabonske politikere
Forsvarsministre
Borgermestere og ordførere
Fødselsdato ikke oppgitt
Det europeiske sosialfond

Det europeiske sosialfond, ESF, (for perioden 2021–2027 kalt ESF+) er EUs hovedinstrument for å investere i borgerne og bidra til gjennomføringen av den europeiske pillaren for sosiale rettigheter (European Pillar for Social Rights). ESF er det største av de såkalte strukturfondene, og er satt til ca.101 mrd. euro for perioden 2021-2027. Midlene går blant annet med til å skaffe arbeid til de som har vanskeligst med å komme inn i arbeidsmarkedet.

ESF ble vedtatt i Roma-traktaten fra 1957. Den norske regjering har deltatt i ESF i budsjettperioden 2014–2021, og foreslo for Stortinget i 2020 å fortsette deltakelsen i den kommende budsjettperiode (ESF+).

Referanser 

Etableringer i 1957
1957 i Europa
Den europeiske unions organer
Clemens Arnold

Clemens Arnold (født 31. januar 1978) er en tysk landhockeyspiller.

Han representerte Tyskland under Sommer-OL 2004 i Athen, hvor laget hans tok bronse.

Referanser

Eksterne lenker 
 

Tyske landhockeyspillere
Deltakere for Tyskland under Sommer-OL 2000
Landhockeyspillere under Sommer-OL 2000
Deltakere for Tyskland under Sommer-OL 2004
Landhockeyspillere under Sommer-OL 2004
Medaljevinnere under Sommer-OL 2004
Olympiske medaljevinnere i landhockey
The Movie Database

The Movie Database (TMDB) er en internasjonal filmdatabase etablert i 2008. Alle registrerte brukere kan redigere innhold i databasen.

Se også 
 Internet Movie Database
 Letterboxd

Referanser

Eksterne lenker 
 

Filmnettsteder
Etableringer i 2000-årene
Hellige blodets kirke

Det hellige blodets kirke (Heiliga bloed basiliek) er en kirke i byen Brugge i Belgia. Kirken ble bygd for å feire  75 års selvstendighet for Belgia. Kirken har fått sitt navn etter en verdifull relikvie som oppbevares i basilikaen (i dag i museet), som påstås å bestå i blant annet blod fra Jesus.

Basilikaen er delt i to seksjoner som er skilt fra hverandre. Den nedre del utgjøres av kapellet St Baileios, som har inngang prydet av buer innrammet av steinsøyler. Øvre del ble restaurert på 1800-tallet etter franske ødeleggelser. Dekorasjoner i sterke, klare farver omgir et tabernakel av sølv om flykter en hellig flaska som skal inneholde noen drypper koagulert blod fra Jesus, som skal ha blitt vasket av Jesus kropp av Josef fra Arimataia. Flasken kom til byen fra Jerusalem år 1150. Kirken har selv et museum som har et antall forskjellige gjenstander som malerier og praktdrakter.

Det hellige blodets prosesjon 
En gang om året, på Kristi himmelsfartsdag, bæres den hellige relikvien gjennom gatene i «det hellige blodets prosesjon», en tradisjon som har pågått siden 1970. Dette er den viktigste religiøse festivalen i Flandern. Tross enkelte forandringer under århundrene så er formålet ennå det samma: å vekke minne om Jesus lidelse. Relikvien bæres gjennom byens gater i denne  seremonien. Paraden er delt i to; i den første delen framføres bibelske scener fra både det gamle og nye testamentet. Den andre delen dreier seg om  Diederik fra Elzas med relikvien, han var Flanderns greve og ifølge tradisjonen var det Diederik som førte relikvien til Brugge i fra det hellige landet år 1150. I prosesjonens avslutning bæres relikvien av to biskoper; dette ansees som seremoniens høydepunkt.

Flere hundre deltar hvert år i denne prosesjonen som er en levende tradisjon fra middelalderen. Under den perioden var leseferdigheten blant bondebefolkningen dårlig, derfor var visuell formidling  viktig for å illustrere og fortelle om den kristne tro og den lokale historie.

Brugge
Kirker i Belgia
Kongsvikelva

Kongsvikelva er en elv i Tjeldsund kommune og har et nedslagsfelt på ca. 31 km². Den munner ut i Tjeldsundet ved Kongsvik, ca. 2,5 mil sørvest for Tjeldsundbrua. Kongsvikelva har lett adkomst i det E10 krysser elva ved utløpet i sjøen. Langs elva går det en kjørbar vei (Følg skiltet Kongsvikdalen). Fra sjøen og opp til Fjellvang, en strekning på ca 1,5 kilometer, danner Kongsvikelva grensen mellom gnr. 66 Staksvoll og gnr. 67 Kongsvik. 

Kongsvikelva er relativt klar, og noe stri. Vannføringa varierer sterkt, og flommene kan være sterke. Den har få store kulper og blokkmateriale hvor fisken kan stå i kritiske perioder. Bunnsubstratet er brukbart i en del områder, men det er noe sand mellom steinene, og en relativ sparsom begroing tyder på en noe urolig botn. 

Fisken kan vandre helt opp til Vesterforsen som ligger ca 6 kilometer fra sjøen og er en naturlig hindring som fisken ikke kan passere. 

Sammen med en rekke andre elver stengte Fylkesmannen Kongsvikelva for fiske foran 2010-sesongen. Samtidig ble alt fiske i sjøen ut til 100 fra grensen mellom elv og sjø forbudt. Det er også fastsatt en særskilt fredningssone fra 15. april til 30. september mellom en rett linje vestover fra Klungneset til trigonometrisk punkt ved strandkanten på vestsida av Kongsvik.

Høsten 2019 ble det foretatt en ferskvannsbiologisk undersøkelse med vekt på ungfisk av Nordnorske Ferskvannsbiologer. I denne vurderes tettheten av ungfisk som middels for laks og lav for ørret. 

Kongsvikelva har vært stengt for fiske, og elveeierlaget har arbeidet for å få elva åpnet for fiske igjen.

Elver i Troms og Finnmark
Tjeldsunds geografi
Fluefangeren

Fluefangeren er en norsk dramafilm fra 2016 skrevet og regissert av Izer Aliu. Filmen er Alius første langfilm, og den er innspilt i hans fødeland Nord-Makedonia med makedonske skuespillere. Filmen hadde premiere under Toronto internasjonale filmfestival høsten 2016 og norsk premiere under Tromsø Internasjonale Filmfestival i januar 2017. Den hadde ordinær kinopremiere 21. april 2017.

For filmen vant Izer Aliu Amandaprisen 2017 i klassen beste regi. Han var også nominert i klassen for beste manus mens  var nominert i klassen beste foto.
Filmen vant Den norske fredsfilmprisen under Tromsø Internasjonale Filmfestival 2016 og BUSTERs Beste barnefilm under CHP:PIX i 2017 og ble også nominert til Nordisk råds filmpris for 2017.

Skuespillere 
  - Ghani
  - Sadri
  - Qibrit
  - rektor

Referanser

Eksterne lenker 
 

Norske dramafilmer
Filmer fra 2016
Norske filmer fra 2010-årene
Amandaprisen 2017
Amanda for beste regi
Kristian Frantzen

Kristian Andreas Nuñez Frantzen (født 2000 i Oslo) er en norsk musiker og skuespiller, best kjent under artistnavnet Aiba.

Han spilte i 2018 og 2019 i NRK-serien 16–19 og medvirket i andre sesong av dokumentarserien Generasjon Z på TV 2 i 2019.  

Frantzen har signert avtale med Sony Music og slapp sin første singel «Karusell» i november 2019. I mars 2022 utga han låten «Sympati» som oppnådde gode strømmetall og en andreplass på den norske singellisten. Han ble nominert til P3 Gull 2022 i klassen årets gjennombrudd.

Frantzen har utdanning innen barne- og ungdomsarbeiderfag ved Kuben videregående skole fra 2018.

Diskografi

Singler 
Utvalg av singler utgitt av Aiba:

 2019: «Karusell»
 2019: «Narnia» (med Maria Mena)
 2020: «Lemonade»
 2020: «Langsom»
 2021: «Pappa»
 2022: «Sympati»
 2022: «Fredag»
 2022: «Jeg Vet »
 2022: » Videre »

Referanser

Eksterne lenker 
 

Norske musikere
Norske rappere
Personer fra Oslo
Fødselsdato ikke oppgitt
Underlandet

Underlandet er en attraksjon på fornøyelsesparken Liseberg som ligger i Göteborg i Sverige. Attraksjonen er en av typen dark-ride, og er laget av den italienske attraksjons-produsenten Gosetto. Underlandet ligger i parkens tematiserte del Kaninlandet.

Attraksjonen åpnet offisielt i parken den 3 juni 2021.

Tema 
Underlandet er tematisert etter Lisebergs maskot, «Lisebergskaninen», og ligger i Kaninlandet, som også er tematisert etter maskoten. Liseberg beskriver attraksjonen som en ukjent del av Kaninlandet, hvor mennesker aldri har satt foten før. Reisen begynner i en preshow, altså et rom som bygger opp stemningen, før man så går ombord i gondolene.

Virtuell kø 
Til premieren av Underlandet, har Liseberg sammen med andre parker utviklet et virtuelt køsystem. Med dette systemet kan man reservere billetter via Lisebergsappen, og under tiden spise is eller lignende. Når tiden er inne får man en push-notis, og man skanner QR-koden i en maskin ved inngangen. Underlandet skulle være den første attraksjonen på Liseberg med dette systemet, men grunnet premiereutsettelsen, og råd om smittevern, ble dette innført på 15 ulike attraksjoner.

Utsettelse av premieren 
Underlandet skulle åpne sammen med resten av parken den 25. april 2020. Men på grunn av Koronaviruspandemien ble premieren utsatt til ubestemt tid, og Liseberg og «Underlandet» åpnet den 3 Juni 2021.

Tekniske data 
 Antall gondoler: 18 vogner (4 pers per vogn)
 Banens lengde: 202 meter
 Produksjonsår: 2020
 Produsent:  Gosetto, PP Projects, CL Corporation mfl
 Type attraksjon: Darkride

Referanser 

Attraksjoner på Liseberg
Victor Leksell

Victor Leksell (født 4. april 1997 i Torslanda i Göteborg kommune) er en svensk sanger.

Han deltok i Idol i 2017, hvor han ble stemt ut i kvartfinalen.

I 2018 ga han ut sine to første singler, «Vart du sover» og «Tappat», hvorav sistnevnte nådde en sjetteplass på den svenske singellista.

Den 17. januar 2020 ga han ut sin mest populære låt «Svag» som toppet den svenske singellista i elleve uker, samt den norske singellista i tolv uker til nå. Låten har til nå over 145 millioner strømminger på Spotify, og er dermed den meststrømmende svenskspråklige låta på denne plattformen.

Den 17. juni 2020 ga han ut debutalbumet sitt Fånga mig när jag faller som debuterte på førsteplass i Sverige og nådde tredjeplass på Topplista i Norge. Da albumet kom ut, lå alle låtene fra albumet på den svenske singellista.

I desember 2020 ble Victor Leksell tildelt Nordens språkpris for å sprenge språkbarrierer med låten "Svag" i en tid med stengte grenser.

Diskografi 
Studioalbum
 Fånga mig när jag faller (2020)

Singler
 «Vart du sover» (2018)
 «Tappat» (2018)
 «Allt för mig» (2019)
 «Klär av dig» (2019)
 «Bra för dig» (2019)
 «Svag» (2020)
 «Fantasi» (2020)
 «Gav allt» (2020)
 «Sverige» (med Molly Sandén og Joakim Berg) (2020)
 «Tystnar i luren» (2021)
 «Snälla bli min» (2021)
 «Eld & lågor» (2021)
 «Leilo brenner» (med Ramón) (2022)
 «Din låt» (med Einár) (2022)

Referanser

Eksterne lenker 
 
 
 

Svenske sangere